Wintersportspanne goed op dreef | Vryheid Herald
Wintersportspanne goed op dreef
Pionier se netbalspanne het koning gekraai by die Panarotti’s Netbal toernooi.
Die eerste en 0/16 Netbalspanne wenners van hul onderskeie ouderdomsgroepe by Panarotti’s Netabltoernooi
Pionier se netbalspanne het koning gekraai by die Panarotti’s Netbal toernooi wat in Newcastle plaas gevind het. Die spanne het soos volg gevaar:
o/16’s: Wen Newcastle Hoërskool 17-0, wen Sarel Cilliers 5-3, wen Hoërskool Dundee 14-2, wen Ferrum 16-5. In die finaal speel hulle teen Hoërskool Newcastle en wen 14-12 en prysgeld van R 2000, 00. Die speler van die toernooi is Jané Petersen.
1stes: Wen Hoërskool Newcastle 8-2, wen Sarel Cilliers 12-2, wen Hoërskool Dundee 10-7, speel in die finaal teen Ferrum en wen 15-11 en prysgeld van R 2000, 00. Die speler van die toernooi is Jana Schoeman.
Netbal en hokkie teen Voortrekker Pietermaritzburg
Saterdag 24 Februarie was ‘n baie suksesvolle dag. Al die spanne sê die harde oefensessies het gewys toe hulle stof in Voortrekker se oë geskop het. By die netbal het die spanne soos volg gevaar:
0/14 wen 23-1; 0/15 wen 31-2; 0/16 wen 40-5; 2des wen 21-7 en 1stes wen 34-11. Die hokkiespanne het ook gewys wie is baas met hulle puik vernuf: Die o/14’s wen 7-1, die o/16’s wen 13-0 en die 2de span wen 7-1.
1ste span neem deel aan Spar Hokkie Toernooi
Op Saterdag 24 Februarie vaar ons 1ste hokkiespan soos volg:
Wen 3-0 teen Hoërskool Newcastle, wen 8-0 teen Vryheid Landbou skool, wen 2-1 teen Sarel Cilliers.
Hulle behaal dus 1ste plek in hulle groep en dring deur na die semi-finaal, waar hulle vir St. Dominics 2-0 wen, maar verloor ongelukkig in die finaal 1-0 teen Ferrum. Puik uitslae!
Die 0/14 tot 0/16 netbalspanne het die naweek ‘n oefenkamp gehad waar hulle onder die spreiligte geoefen het, en spanbou gedoen het. Die 0/14’ s was braaf genoeg om te swem ook!